b"\n_START_ARTICLE_\n\xc5\xa0imun (pleme)\n_START_PARAGRAPH_\n\xc5\xa0imun (heb \xd7\xa9\xd6\xb4\xd7\x81\xd7\x9e\xd6\xb0\xd7\xa2\xd7\x95\xd6\xb9\xd7\x9f \xc5\xa0im'on; samaritanski hebrejski: \xc5\xa0em'un; gr\xc4\x8d. \xce\xa3\xcf\x85\xce\xbc\xce\xb5\xcf\x8e\xce\xbd i \xce\xa3\xce\xb5\xce\xbc\xce\xb5\xcf\x8e\xce\xbd; eng. Tribe of Simeon) ime je za izraelsko pleme \xc4\x8diji je rodoza\xc4\x8detnik, prema biblijskom izvje\xc5\xa1taju, bio Jakovljev sin \xc5\xa0imun. Pleme \xc5\xa0imun kasnije se asimilirano u pleme Juda._NEWLINE_Biblija ne donosi posebne granice plemena \xc5\xa0imun. Popis gradova koji su uklju\xc4\x8deni u podru\xc4\x8dje \xc5\xa0imunovo u Knjizi Jo\xc5\xa1uinoj (J\xc5\xa1 19,1-9), vjerojatno predstavlja mnogo kasniju administrativnu podjelu Kraljevstva Jude. Ti se gradovi nalaze na krajnjem jugu Judinog teritorija.\n_START_SECTION_\nEtimologija\n_START_PARAGRAPH_\nBiblija donosi narodnu etimologiju koja izvodi zna\xc4\x8denje imena \xc5\xa0imun iz glagola \xc5\xa1ma\xe2\x80\x98 (slu\xc5\xa1ati, \xc4\x8duti). Druga je mogu\xc4\x87nost da ovo ime dolazi iz rije\xc4\x8di koja u arapskom zvu\xc4\x8di sim\xe2\x80\x98, a zna\xc4\x8di \xe2\x80\x9ehijena\xe2\x80\x9c, gdje bi ona \xe2\x80\x9e\xc5\xa1imon\xe2\x80\x9c bio umanjenica. Takvo oblikovanje imena nije rijetkost kod drevnih semita. Ipak do danas nije jasno koji je pravi izvor ovog imena."